OpenLLM-France/wikimedia huggingface dataset:
# Grand Theft Auto: London, 1969

Grand Theft Auto Mission Pack #1: London, 1969 és una expansió pel videojoc Grand Theft Auto. GTA: London 1969 va ser llançat el 1999 per PC i Playstation. Utilitza el mateix motor de videojoc que el Grand Theft Auto, i per això els gràfics són molt similars, com també el sistema de joc i la jugabilitat. Com tots els GTA, aquesta expansió està dividida en subseccions amb seqüències cinematogràfiques entre elles.

## Temàtica

Com el nom indica, el videojoc se situa a Londres, l'any 1969. El jugador, un cop més, pren el paper d'un criminal que busca la manera d'arribar a ser el líder del crim organitzat. L'aspecte de temps ha sigut explotat mitjançant nombroses referències de tipus cultural i històric, fins i tot l'aparició d'un personatge com James Bond i l'ús de l'argot de l'època. Els diàlegs del joc inclouen línies memorables com "Oy, stop right there!", "You're nicked!" i "You're brown bread!". Com en la Londres real, els vehicles circulen per l'esquerra.

## Especulacions

Es rumoreja que l'acció de Grand Theft Auto IV es desenvoluparà a Londres, ja que per la forma en la qual Rockstar Games fa servir per a escollir les ciutats on transcorren els seus jocs, és molt probable que després d'usar Liberty City, Vice City i Sant Andreas, que eren els barris de Grand Theft Auto, comenci a usar els llocs de l'expansió.

## Videojocs relacionats

A més d'aquesta expansió, existeix una altra que es relaciona amb aquesta sobre London 1969, i duu per nom Grand Theft Auto London, 1961. Es pot descarregar gratuïtament de la pàgina oficial de GTA: London, 1969.
* Grand Theft Auto (el videojoc)
* GTA: London 1961

## Enllaços externs

* Lloc web oficial de Grand Theft Auto: London, 1969
* GTAClassics.com
# Ptychohyla dendrophasma

Ptychohyla dendrophasma és una espècie de granota que es troba a Guatemala i, possiblement també, a Mèxic.
Està amenaçada d'extinció per la pèrdua del seu hàbitat natural.

## Referències

* Acevedo, M. & Young, B. 2004. Ptychohyla dendrophasma. Llista Vermella d'Espècies Amenaçades de la UICN 2006. Consulta: 8 de gener de 2008.
# Messier 10

Messier 10 (M10 o NGC 6254) és un cúmul globular visible a la constel·lació del Serpentari. Va ser descobert per Charles Messier en 1764.
La seva magnitud conjunta en banda V (filtre verd) és igual a 6,4; el seu tipus espectral és F3 i fotogràficament s'aprecia de color daurat a causa de la gran quantitat d'estrelles gegants vermelles (de color groguenc o ataronjat) que conté. De la seva velocitat radial, 75,4 km/s, es dedueix que s'allunya de la Terra a més 271.440 km/h: aquesta velocitat és originada per la combinació de la seva velocitat orbital al voltant del nucli de la Via Làctia i de la velocitat pròpia del Sol i de la Terra. És un cúmul globular molt pobre en variables: fins a l'any 2006 només s'havien descobert 4 estrelles variables en el seu nucli.
És fàcilment visible amb binoculars degut a la seva magnitud de 6,6. Amb un telescopi de 150 mm es poden resoldre estrelles. Les estrelles més brillants del cúmul tenen una magnitud aparent de 13.

## Referències

* 1 2 «Messier 10». [Consulta: 25 juliol 2017].
* ↑ Lee Spitler «Uniting old stellar systems: from globular clusters to giant ellipticals» (en anglès). Monthly Notices of the Royal Astronomical Society, 2008, pàg. 1924–1936. DOI: 10.1111/J.1365-2966.2008.13739.X.
* 1 2 3 4 5 William E. Harris «A catalog of parameters for globular clusters in the Milky Way» (en anglès). Astronomical Journal, 1996, pàg. 1487. DOI: 10.1086/118116.
* 1 2 Ralf-Dieter Scholz «Global survey of star clusters in the Milky Way» (en anglès). Astronomy and Astrophysics, 01-10-2013, pàg. 53–53. DOI: 10.1051/0004-6361/201322302.
* 1 2 «The ACS survey of galactic globular clusters. X. New determinations of centers for 65 clusters» (en anglès). Astronomical Journal, 6, 09-11-2010, pàg. 1830–1837. DOI: 10.1088/0004-6256/140/6/1830.

## Enllaços externs

* Messier 10, SEDS Messier pages (anglès)
* Dades astronòmiques SIMBAD (anglès)
# Palau de Gråsten

El palau o castell de Gråsten és un palau situat a la ciutat danesa Gråsten, al municipi de Sønderborg, que pertany a la corona danesa i és la residència d'estiu de la reina Margarida II.
El primer palau fou construït com una petita caseta de caçadors a la meitat del segle xvi. L'any 1603 l'edificació primitiva es cremà i al seu lloc s'hi construí un petit palau, probablement ubicat al mateix emplaçament que l'actual palau.
El canceller danès Frederik Ahlefeldt, propietari de Gråsten des de l'any 1662 i fins al 1682, i el seu fill iniciaren la construcció d'un palau d'estil barroc que es cremà el 1757. Només la capella i alguns petits pavellons sobrevisqueren a aquest incendi. L'ala sud del palau fou reconstruïda el 1759 i la resta de l'antic palau l'any 1842.
L'any 1864 fou assignat com a residència dels prínceps d'Augustenburg i no fou fins a l'any 1920 que entrà a formar part de les residències oficials dels reis de Dinamarca.
A partir de l'any 1920 el palau entrà a formar part de les propietats de la Corona danesa i ja des d'aquesta data es realitzaren les obres de restauració d'aquest. L'any 1935 fou assignada com a residència d'estiu al príncep hereu i després rei Frederic IX de Dinamarca i la seua muller, la princesa Íngrid de Suècia.
La reina Íngrid realitzà importants obres de restauració i d'adequació dels jardins. Les obres de restauració dirigides per ella personalment demostraren una vegada més el bon gust de la sobirana, ja expressat en la restauració del palau de Fredensborg.
El palau fou utilitzat com a residència d'estiu pel rei Frederic IX de Dinamarca i la princesa Íngrid de Suècia fins a les seves morts el 1972 i el 2000 respectivament. Actualment el palau és propietat de l'Estat danès i és gestionat per l'Agència de Palau i Propietats reials i es troba a disposició de la família reial.
Actualment és la residència d'estiu de la reina Margarida II de Dinamarca que continua la tradició de convidar tota la família reial danesa al Palau.
# Juan Moriz de Salazar

Juan Moriz de Salazar (Valladolid - † 1 de gener de 1628, Osca) fou un inquisidor i bisbe de Barbastre i Osca.

## Biografia

Fou cabildo de la catedral de Salamanca i exercí el càrrec d'inquisidor de Saragossa presentat per Felip III per al Bisbat de Barbastre. Prengué possessió el 22 de desembre del 1604 i fou consagrat el 9 de gener del 1605 a la Seu de Saragossa. Celebrà sínode aquell mateix any. A l'església-catedral de Barbastre hi edificà una capella dedicada a l'apòstol Santiago i la decorà amb passatges de la Sagrada Escriptura relatius a la vida de l'apòstol.
El 1624 intervingué en el Concili Provincial de Saragossa proposant que fos prohibida la pràctica de banyar les relíquies dels sants quan se sol·licitava el benefici de la pluja, prohibició que ja havia decretat per a la seva diòcesi. En no obtenir el beneplàcit d'aquest concili, es dirigí a la Sagrada Congregació de Ritus, la qual decretà que no era lícita tal pràctica.
Després de regir la diòcesi durant gairebé dotze anys fou promogut per a la seu episcopal d'Osca, de la qual prengué possessió el 28 de novembre del 1616.
A Osca autoritzà la fundació dels Agustins Recolets, dels Carmelites Descalços, dels Carmelites de l'Antiga Observança del convent de Sant Miquel i del Cister al col·legi de Sant Bernard. Ordenà construir l'actual capella del Sant Crist dels Miracles a la catedral. Celebrà el 1617 un sínode diocesà a Osca, insistint en l'esperit del Concili de Trent i donant normes detallades per a la bona administració i govern de la diòcesi. Assistí a un altre concili provincial a Saragossa. Defensà els drets de la mitra oscense sobre la parròquia de Santa Engràcia de Saragossa.
# Yushania maling

La Yushania maling és una espècie de bambú del gènere Yushania de la família de les poàcies, ordre de les poals, subclasse Commelinidae, classe Liliopsida, divisió dels magnoliofitins. Sinònims: Arundinaria maling (Gamble.), Fargesia maling ((Gamble) J.J.Campbell), Sinarundinaria maling ((Gamble) C.S.Chao i Renvoize). Es fa en altituds d'entre els 1.600 i els 3.000 metres a la zona dels Himàlaies, i és probablement l'espècie de bambú més abundant del Nepal .
Fa una alçada entre els tres i els quatre metres i mig, per bé que pot arribar als nou. Arriba a suportar temperatures de -25 °C. D'arrels molt profundes, constitueix una bona eina per a combatre l'erosió del sòl.

## Enllaços externs

* Descripció i fotografia Arxivat 2008-01-30 a Wayback Machine. (anglès)
* Cultiu i usos (anglès)
* Yushania maling a la GrassBase (anglès)
* Fotografies
# Grojo

Eduardo Giménez Rojo, més conegut com a Eduardo Grojo o senzillament Grojo és un director de cinema hispano-argentí nascut a Madrid. És llicenciat en ciències de la informació i membre de l'Acadèmia de les Arts i les Ciències Cinematogràfiques d'Espanya des de 1997.
Va començar a destacar com a realitzador de curtmetratges quan el 1996 va dirigir amb Jorge Sánchez-Cabezudo La gotera, que va ser nominat al Goya al millor curtmetratge de ficciói al Festival Internacional de Cinema Fantàstic de Sitges i guanyà el premi especial del jurat al Festival Internacional de Cinema Fantàstic de Brussel·les. El 1999 va rodar el curtmetratge El topo y el hada, que fou seleccionat al 49è Festival Internacional de Cinema de Berlín. Durant molts anys va treballar al sector de la publicitat audiovisual per a les agències Tapsa, Grey, Publicis, Leo Burnett, J Walter Thomson, Saatchi & Saatch, i per les empreses Mitsubishi, Play Station, Procter & Gamble o Antena 3 TV.
El 2006 va realitzar el seu primer llargmetratge, La lluna en un cove (amb participació de TV3) protagonitzat per Edu Soto, Bárbara Goenaga i Federico Luppi El 2017 va rodar el seu següent curtmetratge, La invitada, història d'un llop de mar que captura una sirena.

## Referències

* ↑ La gotera, al web dels Premis Goya
* ↑ Eduardo Grojo Arxivat 2020-08-14 a Wayback Machine. a mioproducciones
* ↑ la lluna en un cove, ccma.cat
* ↑ El realizador Grojo rueda un cuento coral de soñadores solitarios, El País, 26 de maig de 2006
* ↑ Cortos 2017 - La invitada
# Ptychohyla euthysanota

Ptychohyla euthysanota és una espècie de granota que es troba al Salvador, Guatemala, Mèxic i, possiblement també, a Hondures.
Està amenaçada d'extinció per la pèrdua del seu hàbitat natural.

## Referències

* Santos-Barrera, G., Acevedo, M. & Muñoz Alonso, A. 2004. Ptychohyla euthysanota. Llista Vermella d'Espècies Amenaçades de la UICN 2006. Consulta: 8 de gener de 2008.
# Messier 105

Messier 105 (M105 o NGC 3379) és una galàxia el·líptica situada a la constel·lació Lleó. Va ser descoberta per Pierre Méchain el 24 de març de 1781, just alguns dies després d'haver descobert les galàxies veïnes Messier 95 i Messier 96.
Aquesta galàxia forma part dels objectes anomenats addicionals del catàleg Messier, ja que no van ser inclosos en ell en la seva època. Messier 105 es va incloure al catàleg quan Helen S. Hogg va trobar una carta de Méchain que describia aquest objecte i el va incloure el 1947. Aquesta mateixa galàxia va ser independentment descoberta per William Herschel l'11 de març de 1784 i anomenada posteriorment NGC 3379.
M105 està classificada com de tipus E1 en la seqüència de Hubble, es troba aproximadament a 38 milions anys llum del sistema solar del que s'allunya a una velocitat de 752 km/s. Les observacions de la regió central de la galàxia fetes amb el telescopi espacial Hubble mostra que conté un objecte central extremadament massiu, amb una massa de l'ordre de 50 milions de masses solars, que es podria tractar d'un forat negre supermassiu.

## Grup de galàxies

Es tracta de la galàxia més brillant de la constel·lació del grup de galàxies conegut com a grup M96 o (grup Leo I), situat a la constel·lació del lleó que també inclou M95 i M96.

## Referències

* ↑ «Messier 105». NASA/IPAC Extragalactic Database. [Consulta: 16 març 2018].
* 1 2 3 «Messier 105». [Consulta: 16 març 2018].
* 1 2 R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Afirmat a: SIMBAD. Títol: M 105. Data de consulta: 16 març 2018.
* ↑ R. Brent Tully «Galaxy groups: a 2MASS catalog». Astronomical Journal, 5, 2015, pàg. 171. DOI: 10.1088/0004-6256/149/5/171.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.
* 1 2 K. G. Jones. Messier's Nebulae and Star Clusters. 2nd edition. Cambridge: Cambridge University Press, 1991. ISBN 0-521-37079-5.
* ↑ R. B. Tully. Nearby Galaxies Catalog. Cambridge: Cambridge University Press, 1988. ISBN 0-521-35299-1.
* ↑ P. Fouque, E. Gourgoulhon, P. Chamaraux, G. Paturel «Groups of galaxies within 80 Mpc. II - The catalogue of groups and group members». Astronomy and Astrophysics Supplement, 93, 1992, pàg. 211-233.
* ↑ A. Garcia «General study of group membership. II - Determination of nearby groups». Astronomy and Astrophysics Supplement, 100, 1993, pàg. 47-90.
* ↑ G. Giuricin, C. Marinoni, L. Ceriani, A. Pisani «Nearby Optical Galaxies: Selection of the Sample and Identification of Groups». Astrophysical Journal, 543, 2000, pàg. 178-194. DOI: 10.1086/317070.

## Enllaços externs

* SEDS (anglès)
* Dades astronòmiques SIMBAD (anglès)
# Ciutat oberta

La declaració de ciutat oberta és una situació durant una guerra en el cas d'una imminent captura d'una ciutat, els governants poden anunciar que abandonen els esforços defensius. S'espera que les forces atacants no bombardegin la ciutat, sinó simplement entrar-hi, amb la pretensió de protegir els civils i el patrimoni històric en una batalla innecessària.
Alguns exemples de ciutats obertes:
* París el 1940, quan el govern francès va marxar quan no la podia defensar.
* Manila el 1942, que l'exèrcit estatunidenc va abandonar-la en perdre el valor estratègic.
* Roma el 1944, quan els alemanys van retirar les seves tropes.
# Palu

Palu fou una ciutat i regió a la regió al nord de Suhma, i de la qual fou capital la ciutat. La regió apareix també anomenada Txbetèria deixant el nom Palu per la ciutat, no obstant anomenada per urartians i assiris Palu indiferentment tant per la regió com la ciutat.

## Referències

* René Grousset, Histoire d'Armenia
# Joseph Van Dam

Joseph Van Dam (Willebroek, 2 de novembre de 1901 - Willebroek, 31 de maig de 1986) va ser un ciclista belga que va córrer entre 1924 i 1928. En el seu palmarès destaquen tres etapes al Tour de França de 1926.

## Palmarès

* 1924
** Campió de ciclocròs de Bèlgica
* 1926
** 1r de la Brussel·les-Lieja
** Vencedor de 3 etapes al Tour de França

### Resultats al Tour de França

* 1926. 12è de la classificació general. Vencedor de 3 etapes

## Referències

* ↑ «VAN DAM Joseph "Jos" 1». [Consulta: 7 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Joseph VAN DAM» (en italià). [Consulta: 7 novembre 2022].

## Enllaços externs

* Palmarès de Joseph van Dam a siteducyclisme.net
# Escopes

«Escopes» té aquests significats:
* Escopes d'Etòlia, militar etoli
* Escopes de Paros, escultor grec de l'escola àtica moderna
* Riu Escopes, tributari del riu Sangari
# Groix

Groix (en bretó Groe) és un municipi insular francès, situat a la regió de Bretanya, al departament d'Ar Mor-Bihan. L'any 2006 tenia 2.266 habitants.

## Personatges il·lustres

* Jean-Pierre Calloc'h, escriptor

## Demografia

Evolució de la població Cassini :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 2 290 | 2 231 | 2 347 | 2 542 | 2 931 | 3 034 | 3 153 | 3 145 | 3 354 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 3 390 | 3 795 | 4 043 | 4 384 | 4 462 | 4 660 | 4 892 | 4 935 | 5 222 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 5 341 | 5 509 | 5 825 | 5 334 | 5 117 | 4 716 | 4 506 | 4 344 | 4 051 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 3 525 | 3 161 | 2 727 | 2 605 | 2 472 | 2 275 | - | - | - |
| 2019 | - | - | - | - | - | - | - | - |
Histograma

## Administració

Llista d'alcaldes :
| Període | Identitat | Partit |
| 1959-1971 | Joseph Puillon | |
| 1971-1989 | Joseph Yvon | |
| 1989-2001 | Dominique Yvon | Divers droite |
| 2001- | Éric Régénermel | Divers gauche |

## Referències

* ↑ http://cassini.ehess.fr/ Population avant le recensement de 1962

## Enllaços externs

* Alcaldia de Groix
* Ile-de-Groix.com
* Groix-Info
* Genealogia Arxivat 2008-12-04 a Wayback Machine.
* Info Groix
# Messier 108

Messier 108 (M108 o NGC 3556) és una galàxia espiral situada a la constel·lació de l'Ossa Major. Va ser descoberta per Pierre Méchain el 19 de febrer de 1781, posteriorment va ser observada per Charles Messier el 24 de març del mateix any, però no va ser inclosa al seu catàleg en la seva època. Va ser descoberta independentment per William Herschel el 1789. Va ser afegida finalment al catàleg Messier per Owen Gingerich el 1953.
M108 està classificada com de tipus Sc a la seqüència de Hubble. Des de la Terra aquesta galàxia es mostra de costat, i presenta per tant una forma fina i molt allargada (8x1 minuts d'arc), sembla no tenir ni bulb ni nucli; és per la seva forma que Scott D. Davis va suggerir el nom de galàxia planxa de surf (surfboard galaxy en anglès). Està situada a uns 45 milions d'anys llum del sistema solar, del qual s'allunya a una velocitat de 772 km/s.

## Referències

* ↑ «A catalog of visually classified galaxies in the local (z ~ 0.01) universe». The Astrophysical Journal Supplement Series, 2, 15-04-2015, pàg. 27. DOI: 10.1088/0067-0049/217/2/27.
* 1 2 «Messier 108». [Consulta: 30 gener 2018].
* ↑ R. Brent Tully. «Cosmicflows-3». [Consulta: 30 gener 2018].
* ↑ R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ «The most luminous starbursts in the Universe». Astrophysical Journal, 2008. DOI: 10.1086/591123.
* ↑ «Revised NGC Data for NGC 3556». [Consulta: 30 gener 2018].
* ↑ Ute Lisenfeld «The AMIGA project. I. Optical characterization of the CIG catalog» (en anglès). Astronomy and Astrophysics, 2005, pàg. 443–455. DOI: 10.1051/0004-6361:20042280.
* 1 2 3 4 5 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.
* 1 2 3 4 5 Afirmat a: The SDSS Photometric Catalog, Release 7. Autor: Jennifer K. Adelman-McCarthy. Pàgina: 0. Data de publicació: 2009.
* ↑ Karen Masters «Groups of Galaxies in the Two Micron All Sky Redshift Survey» (en anglès). Letters of the Astrophysical Journal, 2, 01-02-2007, pàg. 790–813. DOI: 10.1086/510201.

## Enllaços externs

* SEDS (anglès)
* Dades astronòmiques SIMBAD (anglès)
* Noms comuns dels objectes de Messier Arxivat 2008-10-02 a Wayback Machine. (anglès)
# Paludícoles

Els paludícoles (Paludicola) són un grup parafilètic que inclou tots els triclàdides que habiten l'aigua dolça. A aquest grup pertany el gènere Dugesia, molt emprat en estudis de regeneració.
El grup Paludicola fou proposat per primera vegada l'any 1892 per Hallez, que en va descriure dues famílies, Planarida i Dendrocoelida. Dos anys més tard, el 1894, Hallez es referia a aquestes dues famílies com a Planaridae (no Planariidae) i Dendrocoelidae. L'any 1916 Von Graff va descriure cinc famílies de Paludicola: Curtisiidae, Planariidae, Procotylidae, Podoplanidae i Dicotylidae. L'espècie tipus de Curtisiidae, Cura foremanii, en realitat pertany a la família dels dugèsids, anteriorment inclosa dins el grup dels planàrids. Les famílies Procotylidae, Podoplanidae i Dicotylidae, representaven a triclàdides del llac Baikal que actualment s'inclouen dins la família dels dendrocèlids.

## Referències

* ↑ Tyler, Schilling, Hooge & Bush 2006 : Turbellarian taxonomic database. Version 1.5 Base de dades
* ↑ Carranza, S, Littlewood DT, Clough KA, Ruiz-Trillo I, Baguñà J, Riutort M. 1998. "A robust molecular phylogeny of the Tricladida (Platyhelminthes: Seriata) with a discussion on morphological synapomorphies". Proceedings of the Royal Society B: Biological Sciences. 265(1396):631-640.
* ↑ Sluys, R., Kawakatsu, M., Riutort, M. & Baguñà, J. 2009. "A new higher classification of planarian flatworms (Platyhelminthes, Tricladida)". Journal of Natural History, vol. 43, pàg. 1763-1777.
* ↑ Hallez, P. 1892. Catalogue des Turbellariés (Rhabdocoelides, Triclades et Dendrocoelides) du Nord de la France & de la Cote Boulonnaise. Rev Biol Nord Fra. 4:301-326; 338-350; 425-456.
* ↑ Hallez, P. 1894. Catalogue des Rhabdocoelides, Triclades & Polyclades du Nord de la France. 2nd ed. Lille (France): L. Daniel. 239 p. + 2 pls.
* ↑ Von Graff L. 1912-17. Tricladida. In: Bronn HG, editor. Klassen und Ordnungen des Tier-Reichs, Bd. IV Vermes, Abt. IC: Turbellaria, II Abt.: Tricladida. Leipzig (Germany): C. F. Winter. p. 2601-3369 + 34 pls.
# Joseph Velly

Joseph Velly (Crozon, 10 de març de 1938 - 29 de setembre de 2016) va ser un ciclista francès, que fou professional entre el 1960 i el 1965. En el seu palmarès destaca un campionat de França de persecució, el Trofeu Baracchi de 1961 i 1963 i diverses etapes en curses d'una setmana, com la París-Niça, el Critèrium del Dauphiné Libéré o el Tour de Romandia.

## Palmarès

* 1960
** 1r al Gran Premi de França
* 1961
** Campió de França de persecució
** 1r al Trofeu Baracchi, amb Ercole Baldini
* 1962
** 1r al Gran Premi Stan Ockers
** Vencedor d'una etapa al Critèrium del Dauphiné Libéré
** Vencedor d'una etapa a la París-Niça
** Vencedor d'una etapa al Tour del Sud-Est
* 1963
** 1r al Trofeu Baracchi, amb Joseph Novales
** Vencedor d'una etapa al Tour de Romandia

### Resultats al Tour de França

* 1962. abandona (11a etapa)
* 1963. abandona (10a etapa)

## Referències

* ↑ «Jo Velly. Un champion est décédé», 29-09-2016.

## Enllaços externs

* Fitxa a sitiodeciclismo.net